Milton Keynes
<s>Milton Keynes‎ je grad od 184,506 i unitarna jedinica od 248,821 stanovnika na jugu Engleske u Grofoviji Buckinghamshire.</s>

<s>Geografske karakteristike</s>

<s>Milton Keynes leži udaljen nekih sedamdesetak km sjeverozapadno od Londona.</s>

<s>Historija</s>

<s>Milton Keynes je osnovan 1967. kao novi grad, spajanjem nekoliko dotadašnjih gradova, u sklopu napora britanske vlade da rastereti pritisak na London i ublaži stambene neprilike u metropoli.</s><s>Sam grad Milton Keynes je planski podizan u skladu sa zahtjevima modernog urbanizma, kao centar više od 100 pojedinačnih kvartova.</s>

<s>Za razliku od tog Unitarna jedinica Milton Keynes je kombinacija pretežno urbanog juga i ruralnog sjevera.</s>

<s>Nova unitarna jedinica privukla je ljude, urede i tvornice da se presele u Milton.</s><s>Zbog tog je između 1998. - 2008. privreda Milton Keynsa narasla za više od jedne trećine.</s><s>U periodu 1967. - 2011. stanovništvo Milton Keynesa više se nego učetverostručilo, od oko 60.000 do gotovo 249.000 stanovnika.</s>

<s>U trenutku ujedinjenja gradovi Bletchley, Wolverton i Newport Pagnell su već bili snažni industrijski centri, prva dva zahvaljujući svojoj poziciji na trasi magistralne željezničke pruge od Londona za Midlands i dalje na sjever.</s><s>Nakon ujedinjenja njihova važnost još više je došla do izražaja.</s>

<s>Dvorac Bletchley Park u Milton Keynesu bio je za Drugog svjetskog rata mjesto u kom se nalazio enkriptorski odjel Britanske armije koji je razbio wehrmachtovu Enigmu.</s>

<s>Kultura</s>

<s>Milton Keynes poznat je u Engleskoj po velikom broju skulptura i drugih umjetničkih djela u javnim prostorima, kao i po svom Internacionalnom festivalu, koji se održava po javnim prostorima i neobičnim mjestima.</s><s>Grad ima brojne teatre i koncertne među njima i Teatar Milton Keynes osnovan 1999.</s>

<s>Privreda i transport 
Brojne High tech, logističke i financijske kompanije imaju sjedišta ili urede u Milton Keynsu, među inima i tim Formule 1 - Red Bull Racing.</s>

<s>Gradovi Milton Keynes i Bletchley odlično su povezani željeznicom sa Londonom, a cijelu unitarnu jedinicu presjeca autoput M1.</s>

<s>Obrazovanje 
Među najznačajnijim obrazovnim institucijama Milton Keynsa je Otvoreni univerzitet, na kom se nastava obavlja putem interneta, a od 2013. u gradu djeluje i univerzitetski kampus, koji je filijala Univerziteta u Bedfordshireu.</s>

<s>Pobratimski gradovi 
  Almere, Nizozemska</s>

<s>Izvori</s>

<s>Vanjske veze</s>

<s>Milton Keynes Council‎</s>

<s>Administrativna podjela Engleske
Gradovi u Engleskoj
Buckinghamshire</s>

